als_Latn dik_Latn tur_Latn
Prishtinë, 15 mars 2015 – Partia më e madhe opozitare, Lëvizja Vetëvendosje, vazhdon ta kundërshtojë themelimin e Gjykatës Speciale.
Shefi i grupit parlamentar të saj, Glauk Konjufca, ka thënë se Gjykata Speciale është e dëmshme për Kosovën.
Sipas tij, kjo gjykatë është duke u themeluar enkas për ta sulmuar UÇK-në, e cila është sinonim i luftës për çlirim.
“Lëvizja Vetëvendosje! është kundër themelimit të Gjykatës Speciale jo pse ajo e rrezikon Lëvizjen Vetëvendosje!, por sepse i mbivihet sistemit gjyqësor të Kosovës dhe brenda tij si strukturë paralele. Për më tepër, kjo gjykatë po themelohet veçanërisht për UÇK-në, që është sinonim i luftës çlirimtare të popullit shqiptar. Së këndejmi, ne do të reagojmë njëjtë kur të sulmohet lufta e popullit tonë dhe çdo ushtar i saj, pavarësisht a ka përkatësi partiake ai apo jo”, ka deklaruar Konjufca për gazetën “Epoka e Re”.
Edhe përfaqësuesit e AAK-së dhe Nismës për Kosovën janë shprehur kundër themelimit të Gjykatës Speciale.
Qeveria e Kosovës ka bërë gati amendamentet kushtetuese për Gjykatën Speciale, të cilat ia ka proceduar Kuvendit, i cili është drejtuar Gjykatës Kushtetuese për të kërkuar interpretim nëse këto amendamente janë në pajtim me frymën e Kushtetutës së Kosovës. (r.m.)
als_Latn als_Latn als_Latn als_Latn als_Latn als_Latn